Document ID: 31995R2268

31995R2268
L 231/18
SLUŽBENI LIST EUROPSKE UNIJE
27.09.1995.
UREDBA KOMISIJE (EZ) br. 2268/95
od 27. rujna 1995.
o drugom popisu prioritetnih tvari u skladu s Uredbom Vijeća (EEZ) br. 793/93
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 793/93 od 23. ožujka 1993. o procjeni i kontroli rizika od postojećih tvari (1), a posebno njezine članke 8. i 10.,
budući da se Uredbom (EEZ) br. 793/93 predviđa sustav procjene i kontrole rizika od postojećih tvari i budući da je u svrhu izrade procjene rizika od takvih tvari primjereno odrediti prioritetne tvari na koje je potrebno obratiti pozornost;
budući da se zbog toga člankom 8. Uredbe (EEZ) br. 793/93 zahtijeva da Komisija sastavi popis prioritetnih tvari, a u članku 8. navode se i čimbenici koje treba uzeti u obzir pri sastavljanju spomenutoga popisa;
budući da se člankom 10. Uredbe (EEZ) br. 793/93 predviđa da za procjenu svake pojedine prioritetne tvari na popisima bude odgovorna jedna država članica, a teret procjene tvari mora biti pravedno raspodijeljen među državama članicama;
budući da je prvi popis prioriteta Komisija usvojila Uredbom (EZ) br. 1179/94 (2);
budući da su odredbe ove Uredbe u skladu s mišljenjem Odbora uspostavljenog člankom 15. Uredbe (EEZ) br. 793/93,
DONIJELA JE OVU UREDBU:
Članak 1.
Prioritetni popis
1. Ovime se utvrđuje drugi popis prioritetnih tvari koji se navodi u Prilogu ovoj Uredbi.
2. Ovime se za svaku tvar na prioritetnom popisu određuje država članica koja je odgovorna za njezinu procjenu, te se ista navodi u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. rujna 1995.

Labels: 12
0
1
18